המותג "קלינטון" עדיין עובד בישראל

"הישראלים מעדיפים את קלינטון, אבל חושבים שטראמפ יהיה עדיף בשביל האינטרסים שלהם", הבהיר פרופ' פוקס, שפיקח על הסקר. בשיחה עם וואלה!NEWS הסביר פוקס את ההבדלים בתשובות שהתקבלו בין שתי השאלות. לטענתו, משתתפים שהביעו העדפה למועמד מסוים לא בהכרח גם מאמינים שהוא המועמד שישרת הכי טוב את האינטרסים הישראליים.



לדבריו, "אם אתה לוקח, למשל, את אותם 7% שאמרו שהם מעדיפים את סנדרס, הם בהחלט יכולים לחשוב שמי שיהיה טוב יותר לישראל זה לאו דווקא סנדרס. מעניין לראות שגם במגזר הערבי, האחוז של אלה שחושבים שטראמפ יהיה יותר טוב לישראל הוא גדול יותר מאלה שמעדיפים את טראמפ. הם מכירים בזה שכנראה שטראמפ אמור להיות טוב יותר לאינטרס הישראלי מאשר קלינטון".



"בשאלה השנייה יש היפוך", הסביר פוקס. "קלינטון נתפסת יותר קרירה לנושא הישראלי, אולי בגלל שראש הממשלה בנימין נתניהו נראה אוהד יותר את הצד הרפובליקני, ולכן כל דבר שהוא רפובליקני נתפס כעדיף לישראל".